**DJEČJI VRTIĆ NEMO,** ZAGREB, Našička 6, tel. 3668815, [www.vrtic-nemo.hr](http://www.vrtic-nemo.hr), e-mail: [djecji.vrtic.nemo@zg.t-com.hr](mailto:djecji.vrtic.nemo@zg.t-com.hr)

# **PROTOKOL ZA POSTUPANJE RODITELJA U UVJETIMA OPASNOSTI OD**

# **ZARAZE VIRUSOM COVID - 19**

## PROTOKOL PRIJE DOLASKA U VRTIĆ

* Detaljno se upoznati s Uputama HZJZ <https://www.hzjz.hr/wp-content/uploads/2020/03/Upute-vrtici-i-skole-29-4-2020-finalno.pdf>
* Preporučuje se ostanak kod kuće djece s kroničnim bolestima (respiratornim, kardiovaskularnim, dijabetesom, malignim bolestima, imunodeficijencijama), kao i djece čiji roditelji/skrbnici ili ukućani imaju neke od navedenih bolesti.
* Pročitati i **potpisati „Izjavu o prihvaćanju protokola“ prije povratka djeteta** u skupinu. Potpisanu izjavu predati odgajateljici prilikom dolaska djeteta u vrtić.
* Razgovarajte s djetetom o važnosti pravilnog pranja ruku i ostalim općim mjerama zaštite (pravilno kihanje i kašljanje, izbjegavanje dodirivanja lica i sl.).

## PROTOKOL PREDAJE/PREUZIMANJE DJETETA ODGOJITELJU

## (skupine: DUPINI I ŠKOLJKICE)

* Prihvat djece iz skupine **DUPINI** odvijat će se **svaki radni dan u 7,30** sati na vratima vrtića – Našička 12
* Prihvat sve djece iz skupine **ŠKOLJKICE** odvijat će se **svaki radni dan u 7,00** na vratima vrtića – Našička 6
* Prihvat djece izvan vremena određenog ovim protokolom **nije moguć.**
* **Roditelj u prostor ispred vrtića obavezno dolazi s maskom na licu** . Dijete masku ne treba imati.
* **Roditelj predaje dijete odgojitelju na vratima i ne ulazi u zgradu vrtića**.
* Roditelj treba odvojiti dovoljno vremena kako bi, pri dolasku sačekao preuzimanje djeteta od strane odgojitelja na vratima vrtića. Obvezno je pridržavanje socijalne distance od 2 metra u odnosu na drugu djecu i roditelje propisane mjerama HZJZ.
* Po ulasku u skupinu, **djeca će oprati ruke toplom vodom i sapunom, te umiti lice**
* Odgojitelj će nakon pranja ruku svoj djeci u skupini **ponovno izmjeriti tjelesnu temperaturu** beskontaktnim toplomjerom i zabilježiti je u Dnevnu evidenciju mjerenja tjelesne temperature.
* U slučaju pojave temperature odgojitelj će pozvati roditelja i o tome obavijestiti upravu vrtića.
* Roditelj je u toj situaciji dužan **u što kraćem roku** doći po dijete i kontaktirati djetetovog pedijatra te o preporuci pedijatra hitno izvijestiti upravu Vrtića na 091/5034107 ili 092/2842670.
* Pri kraju provođenja programa svoj prisutnoj djeci će se ponovno izmjeriti temperatura, dobivena vrijednost će se zabilježiti u Dnevnu evidenciju mjerenja tjelesne temperature, te će se o istoj vrijednosti informirati roditelj.
* Skupina ŠKOLJKICE - po završetku programa predaja djece roditeljima odvijat će se **u 16,00 sati** na ulaznim vratima vrtića – Našička 6.
* Skupina DUPINI - po završetku programa predaja djece roditeljima odvijat će se **u 16,30 sati** na ulaznim vratima vrtića – Našička 12.

**Odstupanja od vremena određenog za preuzimanje djeteta nisu moguća.**

## PROTOKOL PREDAJE DJETETA -ULAZAK U PROSTOR GARDEROBE

## (skupine: RIBICE I RAČIĆI)

* Prihvat djece iz skupine **RIBICE i RAČIĆI** odvijat će se svaki **radni dan u 8,00** sati na vratima sobe dnevnog boravka (garderoba)
* Prilikom ulaska u garderobni prostor vrtića, sve odrasle osobe **obvezno nose** **zaštitne maske i rukavice.** Dijete masku ne treba imati.
* Svaki roditelj pri ulasku u vrtić treba **proći kroz dezinfekcijsku barijeru** kako bi i sebi i djetetu dezinficirao obuću.
* Svaki roditelj pri ulasku treba **dezinficirati ruke** ponuđenim sredstvom za dezinfekciju ruku. Djeca ne dezinficiraju ruke ponuđenim sredstvom.
* U garderobi u isto vrijeme mogu biti **najviše dva roditelja/skrbnika** s djecom, s obvezom poštovanja mjera socijalne distance, a u pratnji djeteta smije biti samo jedna odrasla osoba, po preporuci HZJZ, uvijek ista.
* Roditelj priprema dijete za predaju odgojitelju **u što kraćem roku**, poštujući vrijeme ostalih roditelja koji čekaju predaju svoje djece.
* Po ulasku u skupinu, **djeca će oprati ruke toplom vodom i sapunom, te umiti lice**
* Odgojitelj će nakon pranja ruku svoj djeci u skupini ponovno izmjeriti tjelesnu temperaturu beskontaktnim toplomjerom i zabilježiti je u Dnevnu evidenciju mjerenja tjelesne temperature.
* U slučaju pojave temperature odgojitelj će pozvati roditelja i o tome obavijestiti upravu vrtića.
* Roditelj je u toj situaciji dužan **u što kraćem roku** doći po dijete i kontaktirati djetetovog pedijatra te o preporuci pedijatra hitno izvijestiti upravu Vrtića na 091/5034107 ili 092/2842670.
* Pri kraju provođenja programa svoj prisutnoj djeci će se ponovno izmjeriti temperatura, dobivena vrijednost će se zabilježiti u Dnevnu evidenciju mjerenja tjelesne temperature, te će se o istoj vrijednosti informirati roditelj.
* Po završetku programa predaja sve djece roditeljima odvijat će se **u 16,30 sati** na ulaznim vratima vrtića – Našička 6.
* **Odstupanja od vremena određenog za preuzimanje djeteta nisu moguća.**
* Roditelj treba odvojiti **dovoljno vremena** kako bi, pri dolasku, sačekao preuzimanje djeteta od odgojitelja na vratima vrtića. Obvezno je pridržavanje pravila socijalne distance od 2 metra u odnosu na drugu djecu i roditelje kako je propisano mjerama HZJZ.
* Roditelj u prostor ispred vrtića obavezno **dolazi s maskom** na licu .
* Roditelj preuzima dijete od odgojitelja na vratima i **ne ulazi u** zgradu vrtića

## PROTOKOL OSIGURANJA ZDRAVSTVENE SIGURNOSTI U VRTIĆU

* U dječjem vrtiću mogu boraviti isključivo **ZDRAVA djeca**!
* Prije dolaska u vrtić roditelji/skrbnici OBAVEZNO moraju izmjeriti temperaturu sebi i djetetu standardnim mjerenjem pod pazuhom. Ako je izmjerena temperatura **37,2C ili viša** i/ili roditelj uoči neke od respiratornih simptoma – **kašalj, grlobolja, curenje iz nosa i kratak dah** obavezno se konzultira s liječnikom i dijete **ne dovodi u vrtić.**
* **Nakon konzultacije s liječnikom roditelji su obavezni o stanju djeteta obavijestiti upravu Vrtića na 091/5034107 ili 092/2842670.**
* **Prilikom ponovnog dolaska djeteta u vrtić** **OBAVEZNI** donijeti potvrdu pedijatra o zdravstvenom stanju djeteta.
* U svrhu smanjenja rizika od zaraze svog djeteta kao i ostale djece u vrtiću i zaposlenika izbjegavajte bliski kontakt s osobama koji imaju simptome infekcije dišnih putova, odnosno koji imaju najmanje jedan od sljedećih simptoma: povišena tjelesna temperatura, kašalj, grlobolja, curenje iz nosa i kratak dah.
* Djeca koja su **pod rizikom** da su mogla biti u kontaktu s osobama pozitivnim na **COVID-19** (primjerice u kućanstvu) ili su **pod sumnjom da bi mogla biti zaražena s COVID-19** ostaju kod kuće te ih roditelji/skrbnici **ne smiju dovoditi u vrtić**.
* Ukoliko je **nakon povratka djeteta iz vrtića** došlo do **nagle promjene zdravstvenog statusa**, molimo da **ODMAH** kontaktirate nadležnog pedijatra i informirate vrtić : odgajatelje na mail i mobitel i upravu Vrtića na 091/5034107 ili 092/2842670.
* **O zdravstvenom stanju i dijagnozi obvezni ste obavijestiti Vrtić u najkraćem mogućem roku radi zaštite zdravlja svih uključenih.**
* **U slučaju promjene zdravstvenog statusa djeteta tijekom boravka u vrtiću** roditelj se obvezuje reagirati na najbrži mogući način (u skladu s poslom koji obavlja) kako bi preuzeo dijete. Do tog trenutka djelatnici vrtića će izdvojiti dijete i skrbiti o djetetu na najbolji mogući način.
* Ukoliko je dijete bilo odsutno zbog zdravstvenih razloga, **OBAVEZNI STE! prije povratka djeteta u skupinu donijeti potvrdu pedijatra o zdravstvenom stanju djeteta**. U dječjem vrtiću mogu boraviti isključivo djeca čiji roditelji/skrbnici su dostavili potvrdu pedijatra nakon izostanka djeteta zbog bolesti.
* Izostanak djeteta iz ostalih razloga, također je potrebno najaviti kako bismo izbjegli moguće neugodnosti prilikom povratka u dječji vrtić.

## OSTALE VAŽNE INFORMACIJE

* **Roditelj pri dolasku s djetetom ili pri preuzimanju ne može očekivati dužu komunikaciju na vratima vezanu uz dijete.**
* **U određenim slučajevima koji zahtijevaju duži razgovor** možete SMS porukom zamoliti da vas određena odgojiteljica nazove na mobitel, što će odgojiteljica učiniti u vrijeme predviđeno za pozive roditeljima, od 12,00 – 12,30
* Cilj mjera je svesti na minimum izravni kontakt između odraslih osoba, stoga molimo da **sve informacije ili konzultacije** (s odgajateljicama ili stručnom timu) vodite **isključivo telefonskim putem ili putem e-mail pošte**
* **Ruksak s potrebnom rezervnom odjećom i opremom** (pelene, vlažne maramice i dr.) za dijete donosi se petkom i predaje odgojitelju, kako bi potrebne stvari odstajale najmanje 48 sati nekorištene, prije upotrebe za naredni tjedan.
* Potrebne **nadopune odjeće** potrebne za boravak u vrtiću donose se **u čistoj vrećici** kako bi se po prijemu mogle dezinficirati parnim uređajem
* **Svojom odlukom o dovođenju djeteta u vrtić roditelj se obvezuje da će u redovnim životnim situacijama, a posebno kod odvođenja djece na vanjske parkove i igrališta s posebnom pažnjom poštovati mjere sprječavanja širenja zaraze Covid-19 Hrvatskog zavoda za javno zdravstvo, radi povećanog rizika kojem je izloženo i njihovo dijete kao i druga djeca u vrtiću, zaposlenici vrtića i sve njihove obitelji.**
* Sukladno uputi HZJZ, do opoziva mjera vrtić **ne može garantirati** da će djeca mlađe jasličke dobi za vrijeme boravka u vrtiću moći izlaziti na dvorište, zbog zahtjevnosti postupka obzirom na njihovu razvojnu dob i ne mogućnosti preklapanja smjene odgojitelja. Roditelji će se do opoziva mjera trebati sami organizirati i planirati zadovoljenje potrebe djeteta za dnevni boravak na svježem zraku**.**
* Vrtić je sukladno uputama HZJZ osigurao propisana potrebna sredstva za organizaciju rada u izmjenjenim uvjetima, kako bi smo povećali sigurnost povjerene nam djece i svih zaposlenika. Uključujući beskontaktne toplomjere, sredstva za dezinfekciju ruku, prostora i podova, uključujući i aparat na paru, dezinfekcijsku barijeru na svakom ulazu u vrtić, radnu odjeću, maske, jednokratne rukavice za zaposlenike, jednokratne nazuvke te aparat za dezinfekciju sprava na dvorištu.
* Pripremljeni protokoli se obzirom na zahtjevnost organizacije rada u skladu sa mjerama i uputama donešenim od HZJZ, **ne mogu prilagođavati pojedinačnim potrebama**.
* Protokoli se smatraju prihvaćenima od strane roditelja njihovom odlukom o dovođenju djeteta u vrtić za vrijeme trajanja mjera HZJZ kako je naznačeno u pisanoj Izjavi roditelja o prihvaćanju protokola u DV NEMO.